كل الناس بتقلق. بس انت بتتعامل ازاي مع قلقك؟ سواء قلقك كبير او صغير، ممكن تاخد الخطوات التلاتة دول عشان تتعامل مع قلقك:
١. حاول تعرف انت قلقان من ايه
ساعات، هتعرف انت قلقان من ايه. ساعات تانية، ممكن متعرفش. حاول تعرف الأول؛ ولو مقدرتش، ممكن تطلب مساعدة.
٢. فكر في طرق تحسن بيها الموقف
في دايماً حاجة ممكن تعملها عشان تحس بقلق أقل. القعدة والقلق مش حل ومش هيحل مشكلتك.
الدرجات في المدرسة غالباً بتكون من أكتر حاجات الأطفال بيقلقوا منها. لو قلقان من الدرجات، اسأل نفسك الأسئلة دي:
ليه الدرجات مهمة؟ الدرجات بتعني ايه بالنسبالي؟
بستعد للفصل ازاي؟ هل باخد
ملاحظات حتى لو مفيش امتحان؟
هل عندي مكان كويس اعمل فيه الواجب؟
هل جربت طرق مختلفة للمذاكرة؟
لو قلقك بسبب خناقة مع حد، ممكن تكتب كل الحاجات اللي ممكن تعملها: تكتب له/لها نوتة، تعزمه/تعزمها على ماتش basketball، تعتذر له/لها، إلخ. لما يبقى عندك قايمة بالحاجات اللي ممكن تعملها، تقدر تختار اللي هترجع صاحبك.
٣. اطلب مساعدة
لما تكون قلقان، ممكن يساعدك انك تلاقي حد تتكلم معاه. ممكن تطلب مساعدة من والديك، اصحابك، او المدرسين.
،. (٥)
حسب النص، ايه اللي هتعمله لو اتخانقت مع حد؟
هعمل صاحب جديد. مش عايز اكلمه/اكلمها تاني. هتخانق معاه/معاها تاني هعزمه/هعزمها على ماتش basketball.